Δυο αγόρια κι ένα κορίτσι, αρχετυπικοί ήρωες σ’ ένα παγανιστικό ταξίδι όπου η φύση καθοδηγεί τις αισθήσεις και τα συναισθήματα. Μινιμαλιστικός διάλογος, σιωπή, ήχοι. Φόβος, ελευθερία, ένστικτο, επιθυμία, πανσεξουαλικότητα και, διαρκώς, η υπόνοια ότι κάτι παρατηρεί από ψηλά. Γυρισμένο με μια ψηφιακή φωτογραφική μηχανή και γεμάτo έντονες χροιές και βίαιες μορφές, το «Μέσα στο Δάσος» είναι ένα υπαρξιακό παραμύθι, κόκκινο σαν την αρχέγονη επιθυμία του αίματος.